Tehumardi mälestussammas

Tehumardi mälestussammas on mõõgakujuline betoonist ja dolomiidist mälestussammas Tehumardi külas Saaremaal.
pisi

Tegemist on kunstimälestisega "Tehumardi memoriaal" (tuntud ka kui Tehumardi mõõk), mis on kantud Kultuurimälestiste registrisse.Tehumardi memoriaal. Monument kujutab endast 21 m kõrgust betoonmõõka, mille vertikaali katkestab mõne meetri kõrgusel maapinnast paiknev dolomiidist rajatud horisontaalne samba osa, mis kujutab mõõga käekaitset. Selle otstesse on tahutud sõjameeste näod, kellest üks grupp on pööratud maa, teine mere poole.

Tehumardi mälestussammas avati 1967. aasta septembris rajatuna arhitektide/skulptorite Riho Kulla, Matti Variku ja Allan Murdmaa kavandi järgi. See püstitati Tehumardi öölahingu mälestuseks ning monumendile oli eesti ja vene keeles kirjutatud järgmine tekst: "1941 Nõukogude sõjameestele — Saaremaa kaitsjaile ja vabastajaile. Советским воинам — защитникам и освободителям острова Сааремаа 1945". Mälestussamba läheduses paiknes ka II maailmasõjas hukkunute vennaskalmistu, mis avati 1975. aastal."Monumendi uued raamid – Tehumardi" arutelu. Eesti Kunstiakadeemia. 30. aprill 2024. 

2024. aastal rahuldas sõjahaudade komisjon Saaremaa valla esitatud taotluse Tehumardi memoriaalkompleksi kuuluvate sõjahaudade avamiseks ning oletatavate säilmete ümbermatmiseks. Saaremaa vallavalitsuse seisukoht oli: likvideerida vennaskalmistu 90 viisnurkadega hauakivi, samas mõõgakujuline mälestussammas Tehumardile alles jätta, kattes kinni osa seal olevast tekstist.Algas Punaarmee sõdurite hauatähiste eemaldamine. err.ee, 01.07.2024.

Monumendilt eemaldati viisnurk, kivisse raiutud näod pesti puhtaks ja propagandatekst asendati kunstiliselt kujundatud tähestikuga."Tehumardi monumendist sai Eesti esimene ümbermõtestatud monumentaalmälestis" ERR, 14. november 2025

 Vaata ka 
 Tehumardi vennaskalmistu

Viited

Välislingid

 "Tehumardi mõõk läbib uuenduskuuri" Saarte Hääl, 3. november 2010
 "Saaremaal jätkuvad arutelud Tehumardi monumendi tuleviku osas" ERR, 8. oktoober 2024
 "Saaremaa vald ei saa Tehumardi monumendilt punasümboolikat eemaldada" ERR, 13. märts 2025

Kategooria:Saaremaa vald
Kategooria:Saare maakonna kultuurimälestised
Kategooria:Teise maailmasõja mälestusmärgid